A4-0141/97

Ehdotus neuvoston päätökseksi Italian kalastajien harjoittaman kalastustoiminnan uudelleensuuntautumista edistävästä erityistoimenpiteestä (KOM(96)0682 - C4-0037/97 - 96/0308(CNS))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 5 kappale

>Alkuperäinen teksti>

huomioon ottaen yleiset taloudelliset ja sosiaaliset ongelmat alueilla, joilla tätä kalastustoimintaa harjoitetaan ja joista useimmat ovat rakennerahastojen tukitoimenpiteiden tavoitteen 1 kohdealueita, tämän kalastustoiminnan lakkauttamista ei voida tehdä tehokkaasti eikä nopeasti ilman siihen liittyvää uudelleensuuntautumissuunnitelmaa liitännäistoimenpiteineen,

>EP:n äänestyksessä hyväksytty teksti>

huomioon ottaen yleiset taloudelliset ja sosiaaliset ongelmat alueilla, joilla tätä kalastustoimintaa harjoitetaan ja joista useimmat ovat rakennerahastojen tukitoimenpiteiden tavoitteen 1 kohdealueita, tämän kalastustoiminnan lakkauttamista ei voida tehdä tehokkaasti eikä nopeasti ilman siihen liittyvää vapaaehtoista uudelleensuuntautumissuunnitelmaa liitännäistoimenpiteineen,

(Tarkistus 2)

Johdanto-osan 6 kappale

>Alkuperäinen teksti>

Italian hallitus on laatinut yleisen suunnitelman kuvatun ongelman ratkaisemiseksi lopullisesti; tällaisen suunnitelman onnistuminen riippuu siitä, missä määrin myönnetty tuki houkuttelee asianosaisia sitoutumaan suunnitelmaan; suurin osa mahdollisista toimenpiteistä kuuluu kalatalouden ohjauksen rahoitusvälineen (KOR) soveltamisalaan ja ne rahoitetaan KOR:stä, siitä säädettyjen tavanomaisten menettelyjen mukaisesti,

>EP:n äänestyksessä hyväksytty teksti>

tuottajajärjestöjen ja alan ammattiyhdistysten kanssa tehdyssä erityissopimuksessa vahvistettujen perusteiden mukaisesti Italian hallitus on laatinut yleisen, vapaaehtoisen suunnitelman kuvatun ongelman ratkaisemiseksi lopullisesti; tällaisen suunnitelman onnistuminen riippuu siitä, missä määrin myönnetty tuki houkuttelee asianosaisia sitoutumaan suunnitelmaan; suurin osa mahdollisista toimenpiteistä kuuluu kalatalouden ohjauksen rahoitusvälineen (KOR) soveltamisalaan ja ne rahoitetaan KOR:stä, siitä säädettyjen menettelyjen mukaisesti,

(Tarkistus 3)

Johdanto-osan 7 a kappale (uusi)

>EP:n äänestyksessä hyväksytty teksti>

on tarpeellista yhdenmukaistaa pyyntiponnistukset Välimerellä ja soveltaa teknisiä toimenpiteitä yhdenmukaisesti; Euroopan unionin olisi yhdessä muiden instituutioiden, kuten Välimeren kalastusneuvoston (GFCM), kanssa käyttäen kansainvälisten järjestöjen vahvistamia oikeudellisia välineitä, kunnes annetaan oikeudelliset määräykset, joilla ajoverkot kielletään kokonaan, suoritettava tarkastuksia, jotta varmistetaan, että ajoverkkojen pituuden suhteen noudatetaan 2,5 km rajoitusta koko Välimeren kalastusvyöhykkeellä,

(Tarkistus 4)

1 artiklan johdantokappale

>Alkuperäinen teksti>

Italian hallituksen laatimassa, suurten pelagisten lajien kalojen ajoverkoilla tapahtuvan kalastustoiminnan rakennemuutokseen ja uudelleensuuntautumiseen tähtäävässä ohjelmassa, josta on annettu komissiolle tieto 25 päivänä heinäkuuta 1996, on ohjelman osana otettu käyttöön erityistoimenpide, jolla sallitaan tuen myöntäminen:

>EP:n äänestyksessä hyväksytty teksti>

Italian hallituksen laatimassa, suurten pelagisten lajien kalojen ajoverkoilla tapahtuvan kalastustoiminnan rakennemuutokseen ja uudelleensuuntautumiseen tähtäävässä vapaaehtoisessa ohjelmassa, josta on annettu komissiolle tieto 25 päivänä heinäkuuta 1996, on ohjelman osana otettu käyttöön erityistoimenpide, jolla sallitaan tuen myöntäminen:

(Tarkistus 5)

1 artiklan a alakohta

>Alkuperäinen teksti>

a) kalastajille, joilla on jonkin jäsenvaltion kansalaisuus ja jotka ovat harjoittaneet kysymyksessä olevaa kalastusta 22 päivänä heinäkuuta 1996 jollakin Italian lipun alla purjehtivalla kalastusaluksella ja allekirjoittaneet sitoumuksen kalastustoimintansa lopettamisesta. Tuen määrä ei saa olla yli 918.23 ecua kuukaudessa kalastajaa kohti ja sitä myönnetään enintään kuudelta kuukaudelta koskien vuosia 1996, 1997 ja 1998. Saadakseen tämän tuen kalastajan on lopetettava kysymyksessä oleva kalastus taikka siirryttävä muunlaiseen kalastustoimintaan vuonna 1997, 1998 tai 1999, Italian suunnitelman mukaisesti.

>EP:n äänestyksessä hyväksytty teksti>

a) kalastajille, jotka ovat harjoittaneet säännöllisesti kysymyksessä olevaa kalastusta 22 päivänä heinäkuuta 1996 jollakin Italian lipun alla purjehtivalla kalastusaluksella ja allekirjoittaneet vuonna 1995 sitoumuksen kalastustoimintansa lopettamisesta. Tuen määrä ei saa olla yli 918.23 ecua kuukaudessa kalastajaa kohti ja sitä myönnetään enintään kuudelta kuukaudelta koskien vuosia 1996, 1997 ja 1998. Saadakseen tämän tuen kalastajan on lopetettava kysymyksessä oleva kalastus taikka siirryttävä muunlaiseen kalastustoimintaan vuonna 1997, 1998 tai 1999, Italian suunnitelman mukaisesti.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi Italian kalastajien harjoittaman kalastustoiminnan uudelleensuuntautumista edistävästä erityistoimenpiteestä (KOM(96)0682 - C4- 0037/97 - 96/0308(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(96)0682 - 96/0308(CNS)) ((EYVL C 59, 26.2.1997, s. 21)),

- neuvoston kuultua sitä EY:n perustamissopimuksen 43 artiklan mukaisesti (C4- 0037/97),

- ottaa huomioon työjärjestyksensä 58 artiklan,

- ottaa huomioon kalatalousvaliokunnan mietinnön (A4-0095/97),

- ottaa huomioon kalatalousvaliokunnan toisen mietinnön (A4-0141/97),

1. Hyväksyy komission ehdotuksen parlamentin tekemin tarkistuksin;

2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

4. Kehottaa puhemiestään välittämään tämän lausunnon neuvostolle ja komissiolle.